**Ajuntament dels Poblets**

**Regidoria de Cultura**

*PROGRAMACIÓ CULTURAL - agost 2021*

**DIVENDRES, 20 D’AGOST.-** 21:30 H. BAR TEMPTACIONS. *JAZZ & BLUES*

**DOUCE AMBIANCE**

Dintre del **8é Circuit de Música als bars dels Poblets**, actuació a càrrec del grup ***Douce Ambiance.*** Este grup format per guitarra, contrabaix, trompeta i clarinet interpreta repertori al més pur estil ***Jazz-Manouche.*** Es tracta d’un jazz desenvolupat a Europa durant el període d’entreguerres amb forta influència de la cançó francesa i certa sonoritat de l’est d’Europa.

Actuaran al Bar Temptacions, avinguda Mestre Vicent, 3.

*Integren la banda:* ***Ricardo Colubi.-*** guitarra, ***David Borja.-*** contrabaix, ***Paco Mifsud.-*** trompeta, ***Lluís Boronat.-*** clarinet, ***Álvaro Díez.-*** bateria.

**DISSABTE 21 D’AGOST.-** 20 H. JACIMENT DE L’ALMADRAVA.

 *VI TROBADA LITERÀRIA MUSICAL*

Espectacle en directe que tracta de lloar l’obra i la persona d’***Ovidi Montllor*** des d’un bressol d’orígens comuns: ***Alcoi i la Cançó.***

***en concert***

«Del cor a les mans» é*s* un espectacle que recull algunes de les cançons que ***Ovidi Montllor*** va anar versionant en el transcurs de la seua carrera, però sobretot les inèdites. Amb aquest concert, ***VerdCel*** reivindica, celebra i fa gaudir el públic de l'obra de Montllor en directe. Una proposta que posa de manifest la connexió incontestable dels seus versos i cançons amb el moment actual i la força i vitalitat perennes que desprenen.

***NOTA:*** Ens haurem d’adaptar a les noves mesures higièniques que ens imposen les autoritats sanitàries, amb un 75% de l’aforament.

 ***Entrada lliure.***

**DIVENDRES, 27 D’AGOST.-** 21:30 H. ALMADRAVA BAR.

 *JAZZ & BLUES*

**Túmbate JAZZ**

Dintre del **8é Circuit de Música als bars dels Poblets**, actuació a càrrec del quartet ***Túmbate Jazz.*** Esta banda és un dels grups pioners en el ***jazz*** a la Marina Alta. Basa el seu repertori fusionant el propi jazz amb música llatina i brasilera. Interpretaran temes del seu recent treball discogràfic amb influències del Pop i el Soul.

Hi serà al Bar Almadrava, Pda/ Platja Almadrava, carrer 1-D.

*Grup format per:* ***Josep Pastor.-*** piano, ***Eva Olivencia.-***veu, ***Carles Carbonell.-*** baix, ***Germán Olivencia.-*** bateria.

**DIUMENGE 29 D’AGOST.-** 21:30 H. PLAÇA DEL SALVADOR.

 *CINEMA A LA FRESCA*

***La boda de Rosa***

**Directora:** Icíar Bollaín.

**Intèrprets:** [Candela Peña](https://www.filmaffinity.com/es/search.php?stype=cast&sn&stext=Candela%20Pe%C3%B1a), [Sergi López](https://www.filmaffinity.com/es/search.php?stype=cast&sn&stext=Sergi%20L%C3%B3pez), [Nathalie Poza](https://www.filmaffinity.com/es/search.php?stype=cast&sn&stext=Nathalie%20Poza), [Paula Usero](https://www.filmaffinity.com/es/search.php?stype=cast&sn&stext=Paula%20Usero), [Ramón Barea](https://www.filmaffinity.com/es/search.php?stype=cast&sn&stext=Ram%C3%B3n%20Barea), [Xavo Giménez](https://www.filmaffinity.com/es/search.php?stype=cast&sn&stext=Xavo%20Gim%C3%A9nez), [María Maroto](https://www.filmaffinity.com/es/search.php?stype=cast&sn&stext=Mar%C3%ADa%20Maroto), [Eric Francés](https://www.filmaffinity.com/es/search.php?stype=cast&sn&stext=Eric%20Franc%C3%A9s), [Lucía Poveda](https://www.filmaffinity.com/es/search.php?stype=cast&sn&stext=Luc%C3%ADa%20Poveda), [María José Hipólito](https://www.filmaffinity.com/es/search.php?stype=cast&sn&stext=Mar%C3%ADa%20Jos%C3%A9%20Hip%C3%B3lito), ...

**Gènere:** Comèdia.

**Producció:** ESP. 97 min. Color. 2020.

**Premis:** 2 Premis Goya, millor cançó i millor actriu secundària més 8 nominacions. 2 Premis en el Festival de Màlaga, l’Especial del Jurat i a la millor actriu secundària. Premi Feroz a la millor comèdia i 9 nominacions. Premi Gaudí a la millor actriu.

**Sinopsi:** A punt de complir 45, Rosa se n’adona que ha viscut sempre per als altres i decideix canviar, deixar-ho tot i pitjar el botó nuclear. Vol prendre les regnes de la seua vida i complir el somni de tindre un negoci propi. Però aviat descobrirà que son pare, els seus germans i la seua filla han pres altres plans, i que canviar de vida no és tan senzill si no està en el guió familiar. Casar-se amb sí mateixa, serà el més difícil que haja fet mai.

***Apta per a tots els públics.***

***NOTA:*** Ens haurem d’adaptar a les noves mesures higièniques que ens imposen les autoritats sanitàries, amb un 75% de l’aforament.

***Atenció a l’horari dels concerts:***

**1r passe: 21:30 / 22 hores.**

*Descans*

**2n passe: 22:30 / 23:30 hores.**

 **ORGANITZA: *Regidoria de Cultura.***

**COORDINA: *Mancomunitat Cultural de la Marina Alta.***

**PATROCINA: *Ajuntament dels Poblets.***